Supervulkane vorm indien die magma van 'n sogenaamde hotspot na die aardkors opstyg sonder om na die oppervlak deur te breek. Druk begin in die groot en groeiende magmakamer opbou totdat die kors dit nie langer kan weerstaan nie. Supervulkane kan ook op plekke ontstaan waar twee van die Aarde se tektoniese plate teen mekaar skuur (soos in die geval van Toba, Indonesië) of naby hotspots op een van die vastelande (soos in die geval van die Yellowstone-supervulkaan in die Verenigde State).
Die laaste uitbarsting van 'n supervulkaan het sowat 23 000 jaar gelede in die Taupomeer-gebied in Nieu-Seeland plaasgevind. Hierdie soort uitbarstings sal uitgestrekte gebiede met lawa en vulkaniese as bedek en groot hoeveelhede swaeldioksiedgas vrystel wat tot globale klimaatveranderinge (soos 'n kouetydperk of vulkaniese winter) en die uitwissing van talle dier- en plantspasies kan lei. Voedseltekorte as gevolg van di�